কলকাতার পুরভোটে ইন্দ্রপতন। হেরে গেলেন পুরসভার বিদায়ী বিরোধী নেত্রী রূপা বাগচি। জিততে পারেননি তৃণমূলের পরেশ পালও। প্রবল তৃণমূল ঝড়েও পরেশ পালকে ক্লিন বোল্ড করলেন কংগ্রেসের প্রকাশ উপাধ্যায়। বিজেপির কাছে আসন খুইয়েছেন পুরসভার চেয়ারম্যান সচ্চিদানন্দ ব্যানার্জিও। শেষ মুহূর্তে দল বদল করে নিজের আসন ধরে রাখলেন  মালা রায়।
 ওয়েব ডেস্ক: কলকাতার পুরভোটে ইন্দ্রপতন। হেরে গেলেন পুরসভার বিদায়ী বিরোধী নেত্রী রূপা বাগচি। জিততে পারেননি তৃণমূলের পরেশ পালও। প্রবল তৃণমূল ঝড়েও পরেশ পালকে ক্লিন বোল্ড করলেন কংগ্রেসের প্রকাশ উপাধ্যায়। বিজেপির কাছে আসন খুইয়েছেন পুরসভার চেয়ারম্যান সচ্চিদানন্দ ব্যানার্জিও। শেষ মুহূর্তে দল বদল করে নিজের আসন ধরে রাখলেন  মালা রায়। ২৯ নম্বর
প্রত্যাশামতোই কলকাতা পুরভোটে জয়ী তৃণমূল। তবে এই জয়ের উল্লাসের মাঝেই ছন্দপতন। ২৯ নম্বর ওয়ার্ডে হেরে গেলেন তৃণমূলের হেভিওয়েট প্রার্থী পরেশ পাল। নিজের জেতা আসন ধরে রাখলেন কংগ্রেসের প্রকাশ উপাধ্যায়। ৮ হাজারের বেশি ভোটে জিতলেন তিনি। ৩২ নম্বর
৩২ নম্বর ওয়ার্ডে হেরে গেলেন সিপিআইএমের রূপা বাগচি। হেরে গিয়ে অবশ্য সন্ত্রাসকেই দায়ী করেছেন পুরসভার  প্রাক্তন বিরোধী দলনেত্রী । জিতলেন তৃণমূলের শান্তিরঞ্জন কুণ্ডু। গত লোকসভা ভোটেই এলাকায় গেরুয়া ঝড়ের আভাস মিলেছিল। মঙ্গলবার ও সেই ট্রেন্ড ধরে রাখলেন ভবানীপুরের সত্তর নম্বর ওয়ার্ডের বাসিন্দারা। হেরে গেলেন পুরসভার চেয়ারম্যান সচ্চিদানন্দ বন্দ্যোপাধ্যায়।